Pielikums Nr.2

ZPRAP 19.09.2023. lēmumam Nr.118., Prot Nr.26.

Zemgales plānošanas reģiona uzņēmēju godināšanas pasākuma

“**Gada uzņēmējs Zemgalē 2023**”

N o l i k u m s

1. **Pasākuma mērķis:**

Pasākuma mērķis ir godināt aktīvus, radošus un godprātīgus *Zemgales plānošanas reģiona* (turpmāk tekstā - ZPR) pašvaldību teritorijās darbojošos uzņēmējus, tādā veidā sekmējot uzņēmējdarbības vides attīstību ZPR ietilpstošo pašvaldību teritorijās un veicinot uzņēmēju atpazīstamību, kā arī popularizējot uzņēmējdarbības labas prakses piemērus.

1. **Organizatori**

ZPR sadarbībā ar reģiona 6 pašvaldībām (Aizkraukles, Bauskas, Dobeles, Jēkabpils, Jelgavas novadi un Jelgavas valstspilsēta).

1. **Vispārīgie kritēriji pretendentu atlasei** 
   1. Godināšanas pasākuma pretendenti var būt uzņēmumi (vai to struktūrvienības) un uzņēmēji (reģistrēti saimnieciskās darbības veicēji un/vai individuālie komersanti), kuru juridiskās adreses reģistrētas un/vai saimnieciskā darbība noris ZPR ietilpstošo pašvaldību administratīvajā teritorijā.
   2. Izvirzītājs pārliecinās, ka pretendentam nav ilgstoši nodokļu parādi.
   3. Pretendents nav ar tiesas lēmumu atzīts par maksātnespējīgu, tai skaitā neatrodas sanācijas procesā vai tiesiskās aizsardzības procesā, tā saimnieciskā darbība nav izbeigta vai, saskaņā ar komercreģistrā vai biedrību un nodibinājumu reģistrā pieejamo informāciju tas neatrodas likvidācijas procesā.
   4. Pretendentu godināšanai ir nominējusi ZPR ietilpstošā pašvaldība.
   5. Pretendents atbilst vismaz diviem šī nolikuma 4.punkta apakšpunktos izvirzītajiem kritērijiem.
2. **ZPR uzņēmēju godināšanas pasākuma pretendentu specifiskie atlases kritēriji** 
   1. **Pretendenta ieguldījums pašvaldības attīstībā**

Pretendenta darbība sniedz ieguldījumu konkrētās pašvaldības attīstībā. Pretendents ievēro ilgtspējas un sociālos principus; tā darbība ietekmējusi novada un reģiona ekonomisko izaugsmi un palīdz risināt sociālās problēmas. Pretendenta darbība devusi ieguldījumu novada/pilsētas teritorijas, vides un apstākļu uzlabošanā.

* 1. **Pretendenta ieguldījums sadarbības veidošanā**

Pretendents veido aktīvu un veiksmīgu sadarbību ar citiem uzņēmējiem, pašvaldību un/vai nevalstiskajām organizācijām; veicina jaunu sadarbības modeļu ieviešanu; sniedz atbalstu jaunajiem uzņēmējiem.

* 1. **Pretendenta radošums**

Pretendents savā darbībā izmanto radošus risinājumus; izmanto vai ievieš jaunas tehnoloģijas, rada jaunus produktus un pakalpojumus, inovatīvi pieiet produkta piegādes/noieta/pārdošanas organizēšanai.

1. **Pretendentu atlases kārtība** 
   1. Katra ZPR pašvaldība izvirza godināšanai **trīs** sava novada pretendentus, kuri atbilst šī nolikuma 3.punkta apakšpunktos noteiktajām prasībām un vismaz diviem no šī nolikuma 4.punkta apakšpunktos izvirzītajiem kritērijiem sekojošās nominācijās:
      1. Gada jaunais uzņēmējs ( līdz 5 gadi jauns uzņēmējs);
      2. Gada mazais/mikro uzņēmējs ( līdz 30 darbiniekiem);
      3. Gada vidējais/lielais uzņēmējs ( 31 un vairāk darbinieki);
   2. Pašvaldība par izvirzīto pretendentu katrā nominācijā nosūta pieteikumu, pretendenta fotogrāfijas, kā arī izziņas un apliecinājumus, kas pierāda pretendenta atbilstību nolikuma 3.2, 3.3 un 3.4. apakšpunktu prasībām līdz **20.10.2023**. uz e-pastu [**zpr@zpr.gov.lv**](mailto:zpr@zpr.gov.lv) ar norādi “**Gada uzņēmējs Zemgalē 2023**”. Pieteikuma veidlapa šī nolikuma pielikumā (1.pielikums).
   3. ZPR apkopo iesniegtos pieteikumus, pārbauda nolikuma 3.punkta apakšpunktu izpildi un izveido laureātu sarakstu, kuru apstiprina ZPR Attīstības padomes sēdē.
2. **Zemgales uzņēmēju godināšana** 
   1. Laureātu godināšana notiek **2023. gada 24.novembrī** svinīgā pasākumā, ko organizē ZPR ar sadarbībā ar 6 Zemgales pašvaldībām (svinīgā pasākuma norises vieta tiks izziņota atsevišķi). *COVID 19 izplatības gadījumā svinīgā pasākuma vieta un laiks var tikt mainīts ievērojot valstī noteiktos epidemioloģiskos ierobežojumus.*
   2. Visi laureāti saņem Atzinības rakstu un naudas veicināšanas balvu.
   3. Pasākuma laikā tiek demonstrētas prezentācijas, popularizējot laureātu uzņēmējdarbību/saimniecisko darbību.
   4. Par pieteikumu iesniegšanu un godināšanas pasākuma organizēšanu atbildīgā  ZPR kontaktpersona: Mairita Pauliņa, Zemgales Uzņēmējdarbības centra vadītāja, [mairita.paulina@zpr.gov.lv](mailto:mairita.paulina@zpr.gov.lv) , tālr. 63028454, mob. 29578343;

1.Pielikums

**\_\_\_\_\_\_\_\_\_\_\_\_\_\_\_\_ pašvaldības**

**pieteikums**

pasākuma **“Gada uzņēmējs Zemgalē 2023”**

|  |  |
| --- | --- |
| **Uzņēmuma nosaukums//uzņēmēja vārds, uzvārds** |  |
| **Uzņēmuma kontaktpersona (vārds, uzvārds, amats)** |  |
| **Kontaktinformācija (telefons, e-pasts, adrese)** |  |
| **Uzņēmuma reģistrācijas numurs /uzņēmēja personas kods** |  |
| **Darbības veidi** |  |
| **Pretendenta nominācija:** | |
| Gada jaunais uzņēmējs ( līdz 5 gadi jauns uzņēmējs); |  |
| Gada mazais/mikro uzņēmējs ( līdz 30) |  |
| Gada vidējais/lielais uzņēmējs ( 31 un vairāk darbinieki) |  |
| **Pretendenta izvirzīšanas kritēriju apraksts** | |
| Pretendenta ieguldījums pašvaldības attīstībā | *(Apraksts)* |
| Pretendenta ieguldījums sadarbības veidošanā | *(Apraksts)* |
| Uzņēmēja radošums | *(Apraksts)* |
| **Papildus informācija par pretendentu** *(piemēram, uzņēmuma izveidošanas vēsture, interesanti fakti, pašvaldības papildus motivācijas pretendenta izvirzīšanai u.c.)* |  |

**!!! Pieteikumam, lūdzu pievienot 2-3 fotogrāfijas par pretendentu vai tā darbību (jpg., png. formātā).**

Pieteikuma formu aizpildīja\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

*(paraksts, paraksta atšifrējums, datums)*